ਤਮਾਰਾ ਐਡਰੀਅਨ
ਤਮਾਰਾ ਐਡਰੀਅਨ (ਜਨਮ ਕੈਰਾਕਸ ਵਿੱਚ 20 ਫ਼ਰਵਰੀ 1954 ਨੂੰ) ਇੱਕ ਵੈਨੇਜ਼ੁਏਲਾ ਦੀ ਸਿਆਸਤਦਾਨ ਹੈ, ਜੋ ਵੈਨਜ਼ੂਏਲਾ ਸੰਸਦੀ ਚੋਣ 2015 ਵਿੱਚ ਵੈਨੇਜ਼ੁਏਲਾ ਦੀ ਕੌਮੀ ਅਸੈਂਬਲੀ ਲਈ ਚੁਣੀ ਗਈ ਸੀ। ਉਸਨੂੰ ਵੈਨੇਜ਼ੁਏਲਾ ਵਿੱਚ ਦਫਤਰ ਲਈ ਚੁਣੀ ਗਈ ਪਹਿਲੀ ਟਰਾਂਸਜੈਂਡਰ ਵਿਅਕਤੀ ਦੇ ਰੂਪ ਵਿੱਚ ਨੋਟ ਕੀਤਾ ਗਿਆ ਹੈ ਅਤੇ ਵੈਸਟਰਨ ਹੇਮਿਸਫੇਅਰ  ਵਿੱਚ ਕੌਮੀ ਵਿਧਾਨ ਸਭਾ ਦੇ ਇਕੱਲੇ-ਇਕੱਲੇ ਟ੍ਰਾਂਜੈਂਡਰ ਮੈਂਬਰ ਵਜੋਂ ਵੀ; ਕੁਝ ਸ਼ੁਰੂਆਤੀ ਮੀਡੀਆ ਕਵਰੇਜ ਨੇ ਉਸ ਨੂੰ ਅਮਰੀਕਾ ਵਿੱਚ ਵਿਧਾਨ ਸਭਾ ਦੇ ਪਹਿਲੇ ਟਰਾਂਸਜੈਂਡਰ ਮੈਂਬਰ ਦੇ ਰੂਪ ਵਿੱਚ ਸਵੀਕਾਰ ਕੀਤਾ, ਪਰ ਬਾਅਦ ਵਿੱਚ 2014 ਵਿੱਚ ਉਰੂਗਵੇ ਦੀ ਸੈਨੇਟ ਵਿੱਚ ਮਿਸ਼ੇਲ ਸੁਰੇਜ਼ ਬਿਰਟੋਰਾ ਦੇ ਚੋਣ ਕਾਰਨ ਇਹ ਠੀਕ ਕੀਤਾ ਗਿਆ ਸੀ। ਉਹ ਪਾਪੂਲਰ ਵਿਲ ਪਾਰਟੀ ਦੀ ਇੱਕ ਮੈਂਬਰ ਹੈ, ਜੋ ਕਿ ਨਿਕੋਲਸ ਮਾਦੁਰੋ ਦੀ ਪੀ.ਐਸ.ਯੂ.ਵੀ. ਦੀ ਅਗਵਾਈ ਵਾਲੀ ਸਰਕਾਰ ਦੇ ਵਿਰੋਧ ਵਿੱਚ ਹੈ। ਉਸਨੇ 14 ਜਨਵਰੀ, 2015 ਨੂੰ ਵੈਨੇਜ਼ੁਏਲਾ ਦੀ ਨੈਸ਼ਨਲ ਅਸੈਂਬਲੀ ਵਿਖੇ ਆਪਣੇ ਅਹੁਦੇ ਦੀ ਸਹੁੰ ਚੁੱਕੀ। ਦਫ਼ਤਰ ਵਿੱਚ ਆਪਣੇ ਕਾਰਜਕਾਲ ਦੇ ਦੌਰਾਨ, ਐਡਰੀਨ ਨੇ ਜਨਤਕ ਰਿਕਾਰਡਾਂ ਵਿੱਚ ਪਹਿਚਾਣ, ਸਮਲਿੰਗੀ ਵਿਆਹ ਅਤੇ ਮਨੁੱਖੀ ਅਧਿਕਾਰਾਂ ਨੂੰ ਵਧਾਉਣ ਦਾ ਇਰਾਦਾ ਹੈ। ਵੈਨੇਜ਼ੁਏਲਾ ਵਿਧਾਨ ਸਭਾ ਦੀ ਚੋਣ ਤੋਂ ਪਹਿਲਾਂ, ਐਡਰੀਅਨ ਨੇ ਇੱਕ ਵਕੀਲ ਅਤੇ ਐਲ.ਜੀ.ਬੀ.ਟੀ ਕਾਰਕੁਨ ਵਜੋਂ ਕੰਮ ਕੀਤਾ ਅੰਤਰਰਾਸ਼ਟਰੀ ਲੇਸਬੀਅਨ, ਗੇ, ਬਾਇਸੈਕਸੁਅਲ, ਟ੍ਰਾਂਸ ਐਂਡ ਇਨਟਰੈਕਸ ਐਸੋਸੀਏਸ਼ਨ ਦੇ ਬੋਰਡ 'ਤੇ ਕੰਮ ਕਰਨ ਸਮੇਤ  ਅਤੇ  ਹੋਮੋਫੋਬੀਆ, ਟ੍ਰਾਂਸਫੋਬੀਆ ਅਤੇ ਬਿਫੋਬੀਆ ਵਿਰੁੱਧ ਅੰਤਰਰਾਸ਼ਟਰੀ ਦਿਵਸ ਦੀ ਪ੍ਰਬੰਧਕ ਕਮੇਟੀ ਵਿੱਚ ਵੀ ਕੰਮ ਕੀਤਾ। ਉਸ ਨੂੰ ਆਪਣੀ ਪਹਿਚਾਣ ਆਦਮੀ ਦੇ ਨਾਮ ਤਹਿਤ ਰਜਿਸਟਰ ਕਰਾਉਣ ਲਈ ਮਜਬੂਰ ਕੀਤਾ ਗਿਆ ਸੀ ਕਿਉਂਕਿ ਵੈਨੇਜ਼ੁਏਲਾ ਦਾ ਕਾਨੂੰਨ ਉਸ ਸਮੇਂ ਕਿਸੇ ਟਰਾਂਸਜੈਂਡਰ ਵਿਅਕਤੀ ਨੂੰ ਕਾਨੂੰਨੀ ਤੌਰ 'ਤੇ ਆਪਣਾ ਨਾਂ ਬਦਲਣ ਦੀ ਆਗਿਆ ਨਹੀਂ ਦਿੰਦਾ ਸੀ।